ਰੀ ਸੇਨ
ਰੀ ਸੇਨ (ਅੰਗ੍ਰੇਜ਼ੀ: Rii Sen; ਜਨਮ ਰਿਤੂਪਰਨਾ ਸੇਨ) ਇੱਕ ਭਾਰਤੀ ਅਭਿਨੇਤਰੀ ਹੈ ਜੋ ਬੰਗਾਲੀ ਸਿਨੇਮਾ ਵਿੱਚ ਕੰਮ ਕਰਦੀ ਹੈ। ਉਸਨੇ ਆਪਣੇ ਕਰੀਅਰ ਦੀ ਸ਼ੁਰੂਆਤ ਇੱਕ ਫ੍ਰੀਲਾਂਸ ਮਾਡਲ ਅਤੇ ਟੈਲੀਵਿਜ਼ਨ ਅਦਾਕਾਰਾ ਵਜੋਂ ਕੀਤੀ। ਉਸਦੀ ਪਹਿਲੀ ਫਿਲਮ ਟੇਪੰਤੋਰਰ ਮੈਥੇ ਸੀ, ਪਰ ਇਹ ਅਸ਼ਲੀਲ ਦ੍ਰਿਸ਼ਾਂ ਕਾਰਨ ਸਿਨੇਮਾਘਰਾਂ ਵਿੱਚ ਰਿਲੀਜ਼ ਨਹੀਂ ਹੋਈ ਸੀ। ਉਸਨੇ ਬਿਸ਼, ਗੰਡੂ, ਅਤੇ ਕੋਸਮਿਕ ਸੈਕਸ ਵਰਗੀਆਂ ਫਿਲਮਾਂ ਵਿੱਚ ਕੰਮ ਕੀਤਾ ਹੈ। ਸੇਨ ਨੂੰ ਵਿਕਲਪਕ ਬੰਗਾਲੀ ਸਿਨੇਮਾ ਦੀ ਮਸ਼ਹੂਰ ਅਦਾਕਾਰਾ ਮੰਨਿਆ ਜਾਂਦਾ ਹੈ। ਉਸਨੇ ਆਪਣੀ ਫਿਲਮ ਕੋਸਮਿਕ ਸੈਕਸ ਲਈ ਓਸੀਅਨ ਦੇ ਸਿਨੇਫੈਨ ਫੈਸਟੀਵਲ ਆਫ ਏਸ਼ੀਅਨ ਐਂਡ ਅਰਬ ਸਿਨੇਮਾ ਵਿੱਚ ਇੱਕ ਸਰਵੋਤਮ ਅਭਿਨੇਤਰੀ ਦਾ ਪੁਰਸਕਾਰ ਜਿੱਤਿਆ।